ශ්‍රී ලංකාවේදී පැවැත්වීමට නියමිත පොදුරාජ්‍ය මණ්ඩලීය රාජ්‍ය නායක සමුළුවට එරෙහිව කැනඩාව විසින් කුමන චෝදනා එල්ල කළද ශ්‍රී ලංකාව සමඟ ඉදිරියටත් ඉතා සමීපව, සහයෝඟයෙන් කටයුතු කිරීමට සූදානම් බව පොදුරාජ්‍ය මණ්ඩලීය මහලේකම් කාර්යාලය අවධාරණය කරයි.විවිධ චෝදනා එල්ල කළ පමණින් සිය තනතුරෙන් ඉල්ලා අසිවීමේ කිසිඳු අවශ්‍යතාවයක් පොදුරාජ්‍ය මණ්ඩලීය මහලේකම් කමලේෂ් ෂර්මා මහතාට නැතැයිද එම කාර්යාලය පෙන්වා දෙයි.ශ්‍රී ලංකාව සමග පක්ෂව කටයුතු කරන බවට චෝදනා කරමින් පොදුරාජ්‍ය මණ්ඩලීය මහලේකම්වරයා අදාළ තනතුරෙන් ඉල්ලා අස්විය යුතු බවට කැනඩාව විසින් චෝදනා කර තිබෙන අතර ඊට ප්‍රතිචාර දක්වමින් පොදුරාජ්‍ය මණ්ඩලීය මහලේකම් කාර්යාලය ජාත්‍යන්තර මධ්‍ය වෙත මේ බව ප්‍රකාශකර තිබේ.ශ්‍රී ලංකාවේදී පැවැත්වීමට නියමිත පොදුරාජ්‍ය මණ්ඩලීය රාජ්‍ය නායක සමුළුව සඳහා නොපැමිණෙන බවට කානේඩියානු අගමැති ස්ටෙෆන් හාපර් විසින් ප්‍රකාශ කිරීමත් සමඟ කැනඩාව විසින් මේ සම්බන්ධයෙන් විවිධ චෝදනා එල්ල කරමින් සිටින අතර එය ලෝකයේ රටවල් රැසක විවේචනයට ලක්ව ඇත.මෙහිදී ශ්‍රී ලංකා මානව හිමිකම් කොමිසම සහ පොදුරාජ්‍ය මණ්ඩලයීය මහලේකම් කාර්යාලය අතර ඉතා සමීපව කටයුතු කරන බවද පොදුරාජ්‍ය මණ්ඩලීය මහලේකම් කාර්යාලය පෙන්වා දී තිබේ.මේ අතර පොදුරාජ්‍ය මණ්ඩලීය රාජ්‍ය නායක සමුළුව සඳහා ලබාදෙන මුල්‍ය ආධාර ලබාදීම පිළිබදව සලකා බලමින් සිටින බවටද කැනේඩියානු අගමැතිවරයා ප්‍රකාශකර තිබෙන අතර ඔහුගේ තීරණය සම්බන්ධයෙන් එරට මාධ්‍යයද විවේචනය කර ඇතැයි වාර්තා වෙයි.